## О Б Щ И Н А П Е Р Н И К



Перник , пл. ”Св. Иван Рилски ” 1А ; тел: 076 / 602 933; факс: 076 / 603 890

**ОДОБРИЛ:**

**Вяра Церовска**

**Кмет на Община Перник:**

**ПРОЕКТ**: Рехабилитация на улица“Граово“ гр.Перник

**ФАЗА:** Технически проект

**ВЪЗЛОЖИТЕЛ:** община Перник

***ТЕХНИЧЕСКО ЗАДАНИЕ ЗА ПРОЕКТИРАНЕ***

***1. ПЪЛНО ОПИСАНИЕ НА ОБЕКТА:***

Рехабилитация на улица“Граово“ гр.Перник.

***2. ОПИСАНИЕ НА ПРЕДМЕТА***

Предмета на поръчката предвижда рехабилитация на улица“Граово“ гр.Перник. Проектът да се разработи за един етап на изпълнение на СМР, както е описан в наименованието.

Обектът е ІV-та категория, съгласно чл. 8 ал. 2 т. 6 от Наредба № 1 за номенклатурата на видовете строежи.

***3. СЪЩЕСТВУВАЩО ПОЛОЖЕНИЕ***

Улица Граово е с обща дължина около 930м и ширина от 8,5м до 11м. Улицата е със стара асфалтова настилка , която е компрометирана в много участъци . Същата многократна през годините е изкърпвана , което води до цялостно нарушаване на надлъжните и напречни наклони на улицата, лошо оттичане на повърхностните води и повторно образуване на дупки и пукнатини.Тротоарната настилка е стара и със счупени тротоарни плочи , както и липсващи такива.

***4. ОСНОВНИ ДЕЙНОСТИ***

4.1. Техническият проект да се изготви в обхват, достатъчен за успешно изпълнение на инвестиционното намерение и в съответствие с Наредба № 4 за обхват и съдържание на инвестиционните проекти.

4.2. Изготвяне на проект за временна организация на движението по Наредба № 03/16.08.2010 г. при извършване на строителство и ремонт на пътища и улици.

***5. ОСНОВАНИЕ ЗА ПРОЕКТИРАНЕ***

Рехабилитацията на ул.“ Граово “ – от ОТ 168 , ОТ 144 до път II-63/Перник-Брезник/ ще подобри мобилността на територията като цяло.

***6. ОСНОВНИ ИЗИСКВАНИЯ КЪМ ПРОЕКТА***

***6.1. Цел на проекта***

С проекта да се реши цялостна рехабилитация на ул.Граово по съществуващото трасе, подмяна на съществуващите бетонови бордюри с нови и изграждане на нова тротоарна настилка от бетонови павета 20/20/6см.

***6.2. Участък за проектиране***

улица“Граово “ гр.Перник – от ОТ 168 , ОТ 144 до път II-63/Перник-Брезник/

***6.3. Част “Геодезия”***

Да се направи подробно геодезическо заснемане на съществуващия терен необходим за изработване на проекта. Да се постави, стабилизира и реперира опорен полигон, от който да се извърши заснемането.

Да се изготви подробен трасировъчен чертеж, обвързан с осовата мрежа и координатен регистър.

***6.4. Част “Пътна”, „Организация на движението“ и „Временна организация на движението“***

Да се вземат под внимание уличните съоръжения и принадлежности , както и входове и изходи на жилищни сгради, гаражи, дворове и др., като улицата да се съобрази ситуационно и нивелетно с тях.

Надлъжни и напречни наклони: съгласно техническите норми и осигуряване на повърхностно отводняване.

По функционална класификация улицата за рехабилитация е клас „IV”.

Конструкцията да бъде оразмерена за категория на движение „тежко”

Да се изготвят необходимите детайли.

Да се изготви проект за организация на движението - хоризонтална маркировка. С него да се реши безпрепятственото придвижване на МПС по улицата.

Да се изготви проект за временна организация на движението по време на строителството в съответствие с Наредба № 03/16.08.2010 г. за временната организация на движението при извършване на строителство и ремонт на пътища и улици.

***6.5. Част “Отводняване” ”(към пътна част)***

Да се изготви план за отводняване на улицата и вертикална планировка..

***6.6. Част ВиК***

Предвижда се подмяна на стар водопровод по цялата улица.

***6.7. Паркоустройство***

Да се предвиди възстановяване на разрушени зелени площи и растителност в обхвата на улицата. Да се предвиди озеленяване където има възможност в тротоарната част на улицата.

***6.8. Количествени сметки и обяснителни записки***

Да се изготвят количествени и сметки и обяснителни записки по всички части на проекта.

***6.9. Количествено-стойностна сметка***

Да се изготви обобщена количествено- стойностна сметка за обекта.

Инвестиционният проект да се оформи съгласно изискванията на чл.139 ал. 3 от Закона за устройство на територията и се изготви в обхват и съдържание съгласно Наредба № 4 за обхвата и съдържанието на инвестиционните проекти.

***7. СЪДЪРЖАНИЕ НА ПРОЕКТА***

1. Част “Геодезия”.

2. Част “Пътна”.

3. Част “ОД”.

4. Част “ВОД”.

5. Част ВиК

6. Част паркоустройство

7. Количествени сметки по всички части на проекта.

8. Обобщена Количествено-стойностна сметка

9. Обяснителни записки по всички части на проекта.

Всички въпроси и промени , възникнали в процеса на проектирането и неуточнени в настоящето задание да се уточняват с Възложителя.

***Приложение:*** Скица – 1 бр.

**инж. Владислав Караилиев**

*Зам. Кмет по Строителство и устройство на територията*

Съгласувал:

**инж. Богомил Алексов**

*Директор Д”СИЕ”/Гл. инженер*

Изготвил:

**инж.Лилия Пънтова**

*Гл.експерт в Д „СИЕ“*